На 02.07.2019 г. се състоя подписването на Споразумение РД 09-77/02.07.2019 г. между Община Баните и Министерство на труда и социалната политика /МТСП/ за финансиране на одобреното с Решение №3/19.06.2019 г. на Управителния съвет на Проект „Красива България” проектно предложение на Община Баните по Мярка М02” Подобряване на социалната инфраструктура”, включващо дейности за извършване на строително-монтажни/ремонтни работи на обект: „Внедряване на мерки за енергийна ефективност на административни сгради за здравеопазване- „Здравна служба” в село Баните.

Общия бюджет на проектното предложение „Внедряване на мерки за енергийна ефективност на административни сгради за здравеопазване- „Здравна служба” в село Баните е в размер на 111 665 лева с ДДС, в т.ч. 55 832 лева финансиране от МТСП и 55 833 лева съфинансиране от Община Баните.

**Кратко описание на проекта:**

Обект „Здравна служба”–с.Баните е публична общинска собственост и се състои от два корпуса построени през 1969г.-един основен 3-етажен с предназначението за здравно заведение. В него са поместени спешен медицински център (СПЦ) на ниво сутерен и поликлиника на втори етаж. На третият етаж – неизползваем - се намира бивш родилен дом. Вторият корпус е 1-етажен спомагателен с предназначение за склад (СК).

Проекта цели внедряването на мерки за енергийна ефективност на сградата. След извършено енергийно обследване се установи лошото топлотехническо състояние на ограждащите елементи на сградата ниската ефективност на отопление и съответно високия разход на топлинна енергия.

Целта на предвидените мероприятия е намаляване на потреблението на енергия в резултат подобряването на енергийната ефективност в сградата и намаляване на разходите на енергия за дълъг период на икономична цена.